San Gimignano

San Gimignano a l'é na comun-a dla region Toscan-a, an provincia ëd Sien-a, con sirca 7.105 abitant. As dëstend an s'na surfassa ëd 138 km2, con na densità ëd popolassion ëd 51 abitant al chilòmeter quàder. A confin-a con Barberino Val d'Elsa (an provinsa ëd Firense), Certaldo (an provinsa ëd Firense), Colle di Val d'Elsa, Gambassi Terme (an provinsa ëd Firense), Poggibonsi, Volterra (an provinsa ëd Pisa).

 Stòria 
A la fin dël sécol ch'a fà XII, la sità a l'é liberasse dij sò feodatari, an elegend dij cónsoj.
La produssion dë stòfe e la coltivassion dël safran, motobin arsercà për la colorassion dla seda, a l'han falo ven-e tant ësgnor che durant ël sécol ch'a fà XIII a l'han fabricà na sconda cinta.
Nì ël podestà, nì ël Grand consèj (dont a fasìo part 1200 mèmber, anviron un quart dij sitadin) a l'han podù ampedì le rudie lòte antra le famije pi riche.
J'Ardinghelli, a cap dël partì dij guelf, e ij Salvucci, a la testa ëd col dij ghiblin, a l'ha batì dle tor viaman pi àute për dle rason ëd prestis ma ëdcò con dij but ofensiv o difensiv; e a mancavo pa 'd dësblé j'edifissi dël camp nemis cand a j'ero vitorios.
Cand dël 1348 mità dla popolassion a l'é stàita vìtima dla pest, la sità - ch'a l'é passà sota la tua ëd Firense - a l'é intrà ant un perìod ëd calma.

 Religion 
Patron-a ëd San Gimignan a l'é santa Fin-a.

 Leu d'anteresse 
 Piassa dla Sisterna 
Piassa dla Sisterna, triangolar, a l'é stàita sempe la piassa sentral, d'andoa la sità a l'era arfornìa d'eva grassie al poss costruì dël 1346.
Dij palass medievaj a sircondo la piassa, ch'a l'ha goernà an part la pavimentassion an mon dël sécol ch'a fà XIV.

 Palass e cese 
 Palass dël pòpol
 Palass dël podestà
 Colegià ëd Santa Marìa Assonta
 Cesa ëd Sant Agustin